Buraq - Wikipedia

# Buraq

### From Wikipedia

Buraq dari segi bahasa bererti "kilat cahaya". Ia adalah sejenis makhluk menyerupai haiwan, besar sedikit dari himar (keldai) dan kecil sedikit dari baghal (haiwan kacukan keldai dan kuda). Bagaimanapun ia dijadikan oleh Allah bukan jenis berdarah, berdaging dan tulang belulang seperti haiwan, sebaliknya ia diciptakan daripada cahaya.

Hikmah dijadikan buraq yang berfungsi sebagai kenderaan dan pesawat angkasa menyerupai seekor binatang walaupun unsur kejadiannya daripada cahaya, adalah bagi memudahkan Nabi Muhammad s.a.w. memahami tujuan Jibril datang membawa makhluk menyerupai haiwan untuk dikenderai oleh Nabi s.a.w. dalam peristiwa Isra dan Mi'raj. Kerana kenderaan yang lazim digunakan oleh manusia pada ketika itu ialah haiwan sama ada unta atau kuda dan seumpamanya.

Buraq mempunyai kelajuan yang luar biasa iaitu selangkah kakinya memacu, bergerak sejauh mata memandang. Sesuai dengan hakikat 'zat' lembaga buraq yang dijadikan oleh Allah SWT dari cahaya.

Ahli sains juga mendapati bahawa pergerakan yang paling pantas di alam maya ini ialah cahaya. Dalam kelajuan seperti cahaya, membolehkan Nabi s.a.w. tiba di Masjid al-Aqsa Baitul Muqaddis dalam waktu yang singkat.

| Rencana ini merupakan rencana stub. Bantulah Wikipedia mengembangkannya. |

Diperolehi daripada "http://ms.wikipedia.org../../../b/u/r/Buraq.html"

Kategori: Rencana ringkas (stub) | Makhluk legenda

##### Views

- Rencana
- Perbincangan
- Semakan terkini

##### Cari

##### Bahasa lain

- Dansk
- Deutsch
- English
- Español
- Français
- Bahasa Indonesia
- עברית
- Polski
- Português
- Русский
- Türkçe